|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 25** | | ОДЕЉЕЊЕ**:** | | ДАТУМ**:** |
| Наставна тема: | Споразумевање | | | |
| Наставна јединица: | **Знак** | | | |
| Тип часа: | **Обрада** | | | |
| Циљ часа: | Усвајање знања о знацима као начину споразумевања. | | | |
| Очекивани исходи: | На **крају часа** ученик/ца:  – разуме појмове: споразумевање и знак;  – препознаје и користи знак као начин споразумевања. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, играју пантомиме, погађају појмове, цртају, боје, украшавају. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: Игра пантомиме. Један ученик извлачи картицу са појмом и гестикулацијом опонаша појам, а остали ученици имају задатак да погоде о ком појму је реч у што краћем временском периоду. Ученик који погоди опонаша наредни појам.  Разговор о активности: Да ли сте раније играли ову игру? Како сте успели да погодите појам иако ученик није користио говор, нити било какав други звук?  **Главни део часа** (30 минута):   * Истицање циља часа   *Ова игра нам је показала да за споразумевање не користимо само говор, већ да поруке можемо пренети и уз помоћ неког знака. Данас учимо о знацима као начину споразумевања.*  Учитељ упућује ученике на стриповни приказ у уџбенику (стр. 40). Ученици интерактивно усвајају појмове уз помоћ илустрације и вођени питањима:  *Погледај слике и објасни шта се догодило. Због чега је чувар извео Мудрића и пса напоље? Шта значи слика која је истакнута на згради?*  Ученици на основу илустрације у уџбенику и разговора схватају да се важне поруке могу пренети сликом, звуком, покретом, музиком, словима, цифрама или неким другим **знаком.**  Ученици затим посматрају слике на 40. страни у уџбенику и закључују које поруке су приказане знацима.  Индивидуалан рад ученика на задатку (стр. 40), ученици у предвиђеном простору цртају саобраћајне знаке који су им познати и објашњавају шта они значе.  Након ове активности разговарати са ученицима о порукама из непосредног окружења које су приказане знацима.  Индивидуални рад на задацима (стр. 41).  **Завршни део часа** (10 минута):  Одељак *Машта може свашта* – на папиру из блока ученици пишу своје иницијале и украшавају их по жељи.  Изложба и анализа радова. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 26** | | ОДЕЉЕЊЕ**:** | | ДАТУМ**:** |
| Наставна тема: | Споразумевање | | | |
| Наставна јединица: | **Илустрација и стрип** | | | |
| Тип часа: | **Обрада** | | | |
| Циљ часа: | Усвајање знања о појмовима: илустрација и стрип. | | | |
| Очекивани исходи: | На **крају часа** ученик/ца:  – разуме појмове: илустрација и стрип;  – ће бити у стању да протумачи и разуме поруку пренету илустрацијом или стрипом. | | | |
| Облик рада: | фронтални, индивидуални, рад у пару | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, илустрације, стрип | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, осмишљавају реченице, пишу. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Час започети обнављањем појмова који су усвојени на прошлом часу.  *Како се људи споразумевају? А животиње? Да ли човек увек користи говор за преношење важних порука? Којим знацима можемо пренети неку поруку?*  **Главни део часа** (30 минута):   * Истицање циља часа   *Данас ћемо научити шта је то илустрација, а шта је стрип.*  Учитељ упућује ученике на стриповни приказ у уџбенику (стр. 42). Ученици, као и у претходним лекцијама, уочавају детаље на илустрацијама и поруке које оне преносе, али имају и задатак да допуне стриповни приказ.  Вођени разговор:  *Шта ради Мудрић? Запишите у облачићу шта говори када се обраћа псу. О чему Мудрић сада размишља? Запишите. Шта се догодило на крају?*  У разговору ученици схватају појам **илустрације** и појам **стрипа**:  **Илустрација** стоји уз неки текст као његова допуна, украс или објашњење.  У **стрипу** се низом цртежа приказује нека прича коју најчешће прати текст написан у балончићима.  Упутити ученике да погледају примере илустрације и стрипа у уџбенику (стр. 42). Уочити разлику у начину цртања облачића у зависности од тога да ли представљају шапат, размишљање, дијалог или вику.  Индивидуални рад на задатку у уџбенику (стр. 43).  **Завршни део часа** (10 минута):  Одељак *Истражи па покажи* – рад у пару, према упутству из уџбеника (стр. 43). | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 27** | | ОДЕЉЕЊЕ**:** | | ДАТУМ**:** |
| Наставна тема: | Споразумевање | | | |
| Наставна јединица: | **Стварамо стрип** | | | |
| Тип часа: | **Вежбање** | | | |
| Циљ часа: | Проширивање знања о појму стрипа и креативна примена знања у стваралачком раду. | | | |
| Очекивани исходи: | На **крају часа** ученик/ца:  – разуме појам стрипа;  – ће бити у стању да креира стрип и техником стрипа пренесе поруку. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, стрипови, приче по низу слика (Буквар) | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, глуме, цртају, боје, пишу, стварају стрип. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: Изабрати у Буквару приче по низу слика које ће ученици имати задатак да одглуме.  \* Уколико има техничких могућности, приказати ученицима на видео-биму неколико примера савремених стрипова и разговарати са ученицима о порукама које они преносе.    **Главни део часа** (30 минута):   * Истицање циља часа   *На овом часу ћете ви самостално креирати стрип и на један занимљив пренети поруку коју желите.*  Ученици на овом часу раде индивидуално. Упутити их на уџбеник (стр. 43), одељак *Машта може свашта.*  Ученици према упутству из уџбеника, најпре постављају папир хоризонтално и изделе га на шест једнаких делова. Објаснити им да у сваком делу треба да нацртају по један цртеж, а да ће низом од шест цртежа креирати стрип. Како би им ситуација била позната и блиска, сваки ученик је главни лик свог стрипа и њиме приказује своје активности у току једног дана. Подсетити их да текст који изговарају ставе у облачиће, као и да дају наслов свом стрипу.  Учитељ обилази ученике и пружа подршку и помоћ у раду.  **Завршни део часа** (10 минута):   * Анализа и изложба радова. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 28** | | ОДЕЉЕЊЕ**:** | | ДАТУМ**:** |
| Наставна тема: | Споразумевање | | | |
| Наставна јединица: | **Цртани и анимирани филм** | | | |
| Тип часа: | **Обрада** | | | |
| Циљ часа: | Усвајање знања о техникама стварања цртаног и анимираног филма. | | | |
| Очекивани исходи: | На **крају часа** ученик/ца:  – разуме појмове: анимација, анимирани филм, цртани филм;  – препознаје и разуме технике стварања анимираног и цртаног филма. | | | |
| Облик рада: | фронтални, индивидуални, групни рад | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, папири, дрвени штапићи | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, украшавају, сарађују. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациони разговор: *Да ли волите да гледате цртане филмове? Који је ваш омиљени цртани? Зашто?*  *Да ли бисте волели да знате како настају цртани филмови?*  **Главни део часа** (25 минута):   * Истицање циља часа   *На овом часу ћемо научити шта је то анимација и како настају анимирани и цртани филмови.*  Учитељ упућује ученике на илустрацију у уџбенику, низ од 12 сличица коња у покрету (стр. 44). Ученици интерактивно усвајају појмове уз помоћ илустрације и вођени питањима:  *Ако посматраш сличице у низу, због чега делује као да се коњ креће? Како свака сличица изгледа у односу на претходну? Шта се мења?*  Ученици на основу илустрације у уџбенику и разговора схватају да је **анимација** поступак оживљавања ликова и предмета у цртаном и анимираном филму. У **анимираном филму** ликови изгледају као да се крећу захваљујући брзом, узастопном смењивању великог броја сличица. Притом, свака сличица је мало другачија од претходне и представља део покрета. У **цртаном филму** оне се цртају руком. За израду анимираних филмова поред цртежа користе се и компјутерски програми, као и лутке чије различите положаје снима камера.  Рад на задатку (стр. 45).  **Завршни део часа** (15 минута):  Одељак *Истражи па покажи* (стр. 45) – ученике поделити у више група од три до пет чланова. Поделити им неопходан материјал и прочитати упутство из уџбеника. Ученици раде у групи, учитељ их обилази и пружа помоћ и подршку у раду.  Анализа радова по групама. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 29** | | ОДЕЉЕЊЕ**:** | | ДАТУМ**:** |
| Наставна тема: | Споразумевање | | | |
| Наставна јединица: | **Изражавање без речи** | | | |
| Тип часа: | **Вежбање** | | | |
| Циљ часа: | Усвајање и проширивање знања о невербалним начинима споразумевања. | | | |
| Очекивани исходи: | На **крају часа** ученик/ца:  – разуме појмове: невербално изражавање, мимика, гест;  – примењује стечена знања у креативном изражавању. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, физичко васпитање | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, играју пантомиме, погађају појмове, играју „Ледене краљице”. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: Учитељ невербалим изражавањем преноси поруке ученицима, а ученици откривају поруке (Предлози: *Тишина! Устаните! Одлично си то урадио/ла! Могу ли да добијем реч?*)  Разговор о активности: *Да ли вам је ово било забавно? На основу чега сте успели да откријете моју поруку? Да ли и сами некада преносите поруке на овај начин?*  **Главни део часа** (30 минута):   * Истицање циља часа   *Данас ћемо да вежбамо на које све начине можемо да се изражавамо без речи.*  Учитељ упућује ученике на стриповни приказ у уџбенику (стр. 46). Ученици проширују знање о невербалној комуникацији уз помоћ илустрације и вођени питањима:  *На који начин се Мудрић споразумева са псом када не користи речи? Како се Мудрић осећао када је видео празну тепсију? На основу чега то закључујеш? Како је пас реаговао на грдњу?*  Ученици на основу илустрације у уџбенику и разговора схватају да се људи могу споразумевати и без речи, то јест невербално. У невербално изражавање спадају мимика и гест. Мимика је показивање осећања изразом лица. Гест је покрет руке или неког другог дела тела. Прати говор и утиче на значење онога што се изговара.  Одељак *Играј се и учи* – ученици на основу упутства из уџбеника (стр. 46) играју пантомиме и вежбају невербално изражавање.  Након ове активности разговарати са ученицима о знаковном језику и начину споразумевања особа са оштећеним слухом. Ученици вежбају како да кажу *хвала* знаковним језиком (уџбеник, стр. 46).  Рад на задацима (стр. 47).  **Завршни део часа** (10 минута):  Одељак *Играј се и учи* (стр. 47) – активност извести у школском дворишту. Према упутству из уџбеника, одиграти игру „Ледена краљица”. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 30** | | ОДЕЉЕЊЕ**:** | | ДАТУМ**:** |
| Наставна тема: | Споразумевање | | | |
| Наставна јединица: | **Традиција, празници и украшавање** | | | |
| Тип часа: | **Обрада** | | | |
| Циљ часа: | Усвајање знања о традицији, празницима и начину њиховог обележавања. | | | |
| Очекивани исходи: | На **крају часа** ученик/ца:  – разуме појмове: традиција, празници;  – препознаје и разуме начине обележавања различитих празника;  – схвата потребу украшавања предмета као део традиције у обележавању празника. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, папири, дрвени штапићи | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, украшавају, сарађују. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациони разговор: *Да ли се радујете празницима? Који празник највише волите? Зашто? Како се у вашој породици обележава тај празник?*  **Главни део часа** (30 минута):   * Истицање циља часа   *Данас ћемо учити о празницима, традицији њиховог обележавања и украшавању.*  Учитељ упућује ученике на илустрације у уџбенику (стр. 48). Ученици интерактивно усвајају појмове уз помоћ илустрација и вођени питањима:  *Опиши сваку слику. Када се кити јелка? Како се обележава Дан школе? Када се украшавају јаја?*  Ученици на основу илустрација у уџбенику и разговора схватају да је **празник** дан када се прославља неки важан датум или догађај. Неки од празника су: Дан жена, Савиндан, Први мај, Божић, Бајрам, Ускрс. Различити народи могу имати различите празнике, а један исти народ може обележавати исти празник на различите начине.  Ученици самостално наводе празнике који нису споменути и начин њиховог обележавања.  Индивидуални рад на задатку (стр. 48). Ученици у предвиђеном простору цртају и боје начин обележавања њиховог омиљеног празника.  **Завршни део часа** (10 минута):  У завршном делу часа разговарати са ученицима о свадби и традиционалним обичајима везаним за прославу овог догађаја (уџбеник, 48. стр).  \* Подсетити ученике да за наредни час понесу скувано јаје, пиринач и прехрамбену боју. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 31** | | ОДЕЉЕЊЕ**:** | | ДАТУМ**:** |
| Наставна тема: | Споразумевање | | | |
| Наставна јединица: | **Традиција украшавања** | | | |
| Тип часа: | **Вежбање** | | | |
| Циљ часа: | Проширивање знања о традицији и обичајима везаним за Ускрс. | | | |
| Очекивани исходи: | На **крају часа** ученик/ца:  – примењује стечена знања у креативном раду;  – препознаје и разуме начине обележавања различитих празника;  – схвата украшавање јаја као обичај и традицију везану за Ускрс. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, кувана јаја, пластичне посуде, пиринач, прехрамбене боје, тест бр. 6 | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас, верска настава | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, фарбају јаја, решавају тест. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациони разговор: *Шта су празници? Како обележавамо Ускрс? Да ли се радујете фарбању јаја? Учествујете ли у овој активности у оквиру породице?*  **Главни део часа** (30 минута):   * Истицање циља часа   *На овом часу ћемо украшавати ускршња јаја и забављати се.*  Учитељ упућује ученике на одељак *Машта може свашта* (уџбеник, стр. 49). Заједно пролазе кроз упутство и договарају се о начину рада на овом часу.  Ученици имају задатак да обоје ускршња јаја уз помоћ прехрамбене боје и пиринча. Јаје које се украшава претходно мора бити скувано. У пластичну посуду сипају боју и пиринач. Затворе је поклопцем, а затим је протресу док се боја не сједини с пиринчем. Понове исти поступак само са јајетом у посуди и пажљивијим покретима. Уколико су донели неколико боја, сваку боју треба ставити у засебну посуду. За исцртавање детаља на тако офарбаном јајету користе фломастере.  Индивидуалан рад ученика.   * Презентација и анализа радова.   **Завршни део часа** (10 минута):  У завршном делу часа систематизовати знања из ове области израдом тестова (тест бр. 6). Ученици решавају задатке индивидуално, а учитељ чита задатке, проверава урађено и даје повратну информацију. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 32** | | ОДЕЉЕЊЕ**:** | | ДАТУМ**:** |
| Наставна тема: | Ликовна култура и окружење | | | |
| Наставна јединица: | **Отворени и затворени простор** | | | |
| Тип часа: | **Обрада** | | | |
| Циљ часа: | Усвајање појмова отвореног и затвореног простора и разумевање везе намене простора и његовог уређења. | | | |
| Очекивани исходи: | На **крају часа** ученик/ца:  – ће бити у стању да разуме појам отвореног и затвореног простора и да опише својим речима карактеристике простора. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, картон, Читанка | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, украшавају, пишу разгледницу. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: Учитељ чита ученицима песму „Ала је леп овај свет” Јована Јовановића Змаја.  Разговор о мотивационој активности: *Да ли вам се допада ова песма? Шта песник описује речима? Волите ли да проводите време у природи? Да ли је важно да чувамо природу? Зашто?*  **Главни део часа** (25 минута):   * Истицање циља часа   *Ова песма описује природу. Када смо негде у природи, онда смо у отвореном простору, а сада смо у учионици и у затвореном простору. Данас ћемо учити о простору који је створила природа и простору који је створио човек.*  Учитељ упућује ученике на стриповни приказ у уџбенику (стр. 50). Ученици интерактивно усвајају појмове уз помоћ илустрације и вођени питањима:  *Погледај слике испод и опиши места на којима је био Мудрић. Уочи слику на којој је приказано како Мудрић окопава башту. На њој нацртај биљку. Да ли ливадско цвеће може да опстане без бриге човека? Објасни. По чему се разликују воћњак и шума? Поред њиве, шта је још створио човек? Заокружи пример. Осим напољу, где се базен може још налазити?*  Ученици на основу илустрације у уџбенику и разговора схватају да простор може бити део природе или дело човека, као и разлику између **отвореног** и **затвореног простора**.  Ученици затим посматрају табелу на 51. страни у уџбенику и уочавају разлике између отвореног и затвореног простора, простора који је део природе и простора који је дело човека.  Ученици набрајају просторе који су им познати и разврставају их на отворене, затворене, као и оне који су део природе или их је створио човек. Такође у овом разговору инсистирати на намени простора које ученици наводе.  Индивидуални рад на задацима (стр. 52).  **Завршни део часа** (15 минута):  Одељак *Машта може свашта* (стр. 53) – ученици праве разгледницу на тањем картону према упутству из уџбеника. На предњој страни цртају место које су посетили или неко замишљено које би тек волели да посете. Цртеж украшавају дрвеним бојицама или фломастерима. На полеђини разгледнице пишу поруку и свом пару из клупе.  Изложба, анализа радова и читање порука. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 33** | | ОДЕЉЕЊЕ**:** | | ДАТУМ**:** |
| Наставна тема: | Ликовна култура и окружење | | | |
| Наставна јединица: | **Установе културе** | | | |
| Тип часа: | **Обрада** | | | |
| Циљ часа: | Усвајање знања о установама културе, њиховој намени и правилима понашања током посете овим установама. | | | |
| Очекивани исходи: | На **крају часа** ученик/ца:  – разуме појам установа културе;  – схвата постојање различитих установа културе и њихову намену;  – разуме и поштује правила понашања током посете некој од установа културе. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из непосредног окружења | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, решавају задатке у уџбенику, цртају, боје. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Час започети посетом школској библиотеци.  Разговор о активности: *Како се назива овај простор у коме се налазимо? Шта је намена школске библиотеке? Да ли често посећујете библиотеку? Зашто је важно читати књиге? Да ли сте некада посетили градску библиотеку?*  **Главни део часа** (30 минута):   * Истицање циља часа   *На почетку часа посетили смо школску библиотеку. Градска библиотека је установа културе. Осим библиотеке, постоје и друге установе културе о којима ћемо данас учити.*  Учитељ упућује ученике на илустрације установа културе у уџбенику (стр. 54). Ученици интерактивно усвајају појмове уз помоћ илустрације и вођени питањима:  *Опиши како изгледа простор на свакој слици. Шта се ради у свакој од ових установа културе? Шта је изложено у музеју? Да ли је важно да знамо правила понашања у овим установама?*  Ученици на основу илустрације у уџбенику и разговора схватају да позориште, биоскоп, музеј и библиотека припадају **установама културе** и да у свакој установи културе важе правила лепог понашања. Навести правила лепог понашања у позоришту:   * У позориште, на представу, треба доћи на време. Када се смештате на своје место, никада не окрећите леђа посетиоцима који већ седе у вашем реду. Треба седети мирно и пажљиво пратити представу без приче. Мобилне телефоне треба одложити и искључити звоно. У салу није дозвољено уносити храну. На крају представе глумце треба наградити аплаузом.   Ученици самостално наводе правила лепог понашања у биоскопу, музеју и библиотеци.  Самосталан рад ученика на задатку у уџбенику (стр. 55).  **Завршни део часа** (10 минута):  Одељак *Машта може свашта* (стр. 55) – ученици треба да осмисле одевну комбинацију за посету некој установи културе и на предвиђеном месту у уџбенику нацртају како би волели да изгледају. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 34** | | ОДЕЉЕЊЕ**:** | | ДАТУМ**:** |
| Наставна тема: | Ликовна култура и окружење | | | |
| Наставна јединица: | **Уметничка занимања** | | | |
| Тип часа: | **Обрада** | | | |
| Циљ часа: | Усвајање знања о уметничким занимањима. | | | |
| Очекивани исходи: | На **крају часа** ученик/ца:  – разуме појам уметничка занимања;  – схвата постојање различитих занимања у области уметности и разуме њихову неопходност. | | | |
| Облик рада: | фронтални, индивидуални, групни рад | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, хамер, пластелин | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, учествују у групном раду, сарађују, сликају, вајају, дизајнирају, цртају. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Час започети обнављањем појмова са прошлог часа:  *О чему смо учили на прошлом часу? Шта спада у установе културе? Зашто посећујемо библиотеку? А позориште? Која правила понашања важе у биоскопу? Како се понашамо у музеју?*  **Главни део часа** (30 минута):   * Истицање циља часа   *Култура и уметност су веома важни у животу сваког човека. Ми ћемо данас разговарати о уметничким занимањима, а и сами ћете имати шансу да будете уметници на овом часу и да стварате.*  Учитељ упућује ученике на важност постојања уметности, као и људи који се баве уметничким занимањима. Ученици интерактивно усвајају ове појмове у вођеном разговору:  *Шта су то занимања људи? Која занимања ви знате? Да ли сте знали да постоје уметничка занимања?*  Уколико не знају, учитељ набраја: архитекта, сликар, вајар, композитор, певач, глумац, балерина, дизајнер, златар, грнчар...  Ученици закључују да је за **уметничка занимања** заједничко креативно стваралаштво у области уметности.  Након ове активности учитељ дели ученике у четири групе. Свака група има назив: сликар, вајар, дизајнер и архитекта. Чланови групе добијају задатак у складу са називом. Група *сликар* има задатак да осмисли и наслика на хамеру предео из маште у коме живи биће из маште. Група *вајар* има задатак да пластелином изваја биће из маште. Група *дизајнер* има задатак да осмисли и дизајнира гардеробу за биће из маште. Група *архитекта* има задатак да осмисли и на хамеру нацрта кућу за биће из маште.  Презентација и изложба радова по групама. На школски пано поставити изложбу *Биће из маште* коју чине радови све четири групе.  **Завршни део часа** (10 минута):  У завршном делу часа систематизовати знања из ове области израдом тестова (тест бр. 7). Ученици решавају задатке индивидуално, а учитељ чита задатке, проверава урађено и даје повратну информацију.  \* Обавестити ученике да за наредни час понесу: маказе, картон, лепак, пластелин. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 35** | | ОДЕЉЕЊЕ**:** | | ДАТУМ**:** |
| Наставна тема: | Обликовање | | | |
| Наставна јединица: | **Позоришна сцена** | | | |
| Тип часа: | **Вежбање** | | | |
| Циљ часа: | Повезивање стеченог знања из књижевног текста на часовима српског језика и стеченог знања на часовима ликовне културе, ликовно стварање – израда сцене, сценског костима, маски и реквизита. | | | |
| Очекивани исходи: | На **крају часа** ученик/ца:  – примењује стечена знања у креативном раду;  – ће бити у стању да обликује предмете и користи материјал и прибор у складу са инструкцијама. | | | |
| Облик рада: | фронтални, индивидуални, групни | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, картон, хамер, пластелин, чачкалице, вуница, тканина | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, израђују сценски простор, учествују у групном раду, сарађују, презентују. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  На почетку часа подсетити ученике на текст „Јежева кућица” Бранка Ћопића, који је обрађен на часовима српског језика и чије драмско извођење ученици припремају за крај школске године. Разговарати са ученицима о томе шта им је све потребно како би представа коју спремају била што успешнија. У разговору ученици закључују да су им потребне маске, костими, реквизити и сценски простор.  **Главни део часа** (30 минута):   * Истицање циља часа   *На овом часу ћемо правити све што нам је потребно за успешну позоришну сцену.*  Учитељ дели ученике у четири групе. Свака група има посебан задатак.   1. група – израда маски 2. група – израда реквизита 3. група – израда костима 4. група – израда сценског простора   Ученици раде са материјалом који су донели за овај час. Маске праве од картона и украшавају их фломастерима (јеж, лисица, медвед, дивља свиња, вук). Реквизите праве од картона или пластелина, у зависности коју сцену драматизују и шта им је потребно (тањири, чаше, ручак, кућица, лишће…). Костиме могу правити од картона, тканине, вунице, чачкалица… Сценски простор (шума, дрвеће, балван) цртају и осликавају на хамеру.  Учитељ пружа помоћ и подршку у раду и води рачуна да сваки ученик у групи има задужење.  **Завршни део часа** (10 минута):  Презентација радова по групама и договор око чувања сценографије до датума извођења представе. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 36** | | ОДЕЉЕЊЕ**:** | | ДАТУМ**:** |
| Наставна тема: | Обликовање | | | |
| Наставна јединица: | **Цртање, сликање, вајање** | | | |
| Тип часа: | **Вежбање** | | | |
| Циљ часа: | Проширивање знања о ликовним техникама: цртање, сликање, вајање. | | | |
| Очекивани исходи: | На **крају часа** ученик/ца:  – примењује стечена знања у креативном раду;  – разликује ликовне технике: цртање, сликање, вајање. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, сликају, вајају, решавају ребусе. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  На почетку часа разговарати са ученицима шта су све од материјала користили на часовима ликовне културе у 1. разреду. Подсетити се активности са претходних часова и техника којима су радили.  **Главни део часа** (30 минута):   * Истицање циља часа   *Данас ћемо разговарати о ликовним техникама: цртање, сликање и вајање.*  Учитељ упућује ученике на додатак у уџбенику (стр. 56). Ученици кроз дати текст у уџбенику систематизују знања о ликовној техници ЦРТАЊЕ и подсећају се да су током године за цртање користили креде, оловке, фломастере, туш и перо.  Индивидуални рад на задацима (стр. 57 и 58).  Након ове активности ученици заједно са учитељем пролазе кроз текст на 59. страни и систематизују знања о техници СЛИКАЊЕ. Подсећају се да су за сликање користили: воштане боје, водене боје, колаж папир, новине, тканине и темпере.  Индивидуални рад на задатку (стр. 60) и фронтално решавање ребуса.  Упутити ученике на 61. у уџбенику и уз помоћ текста систематизовати знања о техници ВАЈАЊЕ. Током школске године користили су: пластелин, глину, картонске кутијице и папир.  Индивидуални рад на задацима (стр. 62) и решавање ребуса.  **Завршни део часа** (10 минута):  У завршном делу часа дати ученицима слободну тему коју ће по жељи, и у зависности од материјала који имају, радити цртањем, сликањем или вајањем. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |